**Kúpna zmluva č. [●]/202[●]**

**(ďalej len „Zmluva“)**

uzatvorená podľa § 409 a nasl. zákona č. 513/1991 Zb. Obchodného zákonníka v znení neskorších predpisov (ďalej v texte tiež ako „**ObZ**“) a podľa zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej v texte tiež ako „**zákon o verejnom obstarávaní**“)

medzi zmluvnými stranami:

**Predávajúci:**

Názov: **[●]**

Sídlo: [●] IČO: [●]

DIČ: [●]

IČ DPH: [●]

Zastúpený: [●]

Bankové spojenie: [●]

Číslo účtu (IBAN): [●]

Register: [●]

Kontaktná osoba: [●]

Telefón: [●]

E-mail: [●]

(ďalej v texte tiež ako „**Predávajúci**“)

a

**Kupujúci:**

Názov: Ministerstvo zdravotníctva Slovenskej republiky

Sídlo: Limbová 2, 837 52 Bratislava

IČO: 00 165 565

DIČ: 2020830141

IČ DPH: SK2020830141

Zastúpený: MUDr. Vladimír Lengvarský, MPH, minister

Bankové spojenie: Štátna pokladnica

Číslo účtu (IBAN): SK25 8180 0000 0070 0015 0131

Kontaktná osoba: [●]

Telefón: [●]

E-mail: [●]

 (ďalej v texte tiež ako „**Kupujúci**“)

(Predávajúci a Kupujúci spolu ďalej v texte tiež ako „**Zmluvné strany**“ alebo každý samostatne aj ako „**Zmluvná strana**“)

**Článok I.**

**Úvodné ustanovenia**

1. Kupujúci ako verejný obstarávateľ podľa § 7 ods. 1 písm. a) zákona o verejnom obstarávaní za účelom zabezpečenia plnenia svojich úloh obstaráva tovar bežným postupom pre podlimitné zákazky stanoveným zákonom o verejnom obstarávaní. Cieľom tejto Zmluvy je dodanie tovaru pre Kupujúceho s názvom „Access Switche pre MZ SR“ v rozsahu uvedenom v Prílohách č. 1 a 2 tejto Zmluvy, vrátane jeho implementácie v mieste dodania tovaru pre jeho riadne užívanie a poskytnutia služieb súvisiacich s jeho dodaním Kupujúcemu.
2. Zmluva sa uzatvára ako výsledok zadávania podlimitnej zákazky na dodanie tovaru a poskytnutie služieb vyhlásenej zverejnením oznámenia vo Vestníku verejného obstarávania č. [●] dňa [●] pod značkou [●] a v elektronickom prostriedku JOSEPHINE.
3. Predávajúci sa zaväzuje za podmienok dohodnutých v tejto Zmluve, vo Výzve na predkladanie ponúk a v súťažných podkladoch verejného obstarávania dodať pre Kupujúceho tovar v zmysle Prílohy č. 2 Zmluvy.

**Článok II.**

**Predmet zmluvy**

1. Predmetom tejto Zmluvy je záväzok Predávajúceho dodať Kupujúcemu počas platnosti a účinnosti Zmluvy Access switche (ďalej v texte tiež ako „**predmet kúpy**“ alebo „**tovar“**). Predmet kúpy je bližšie špecifikovaný v Prílohe č. 2 - Opis predmetu zákazky a vlastný návrh plnenia predmetu zákazky, predložený Predávajúcim v rámci ním predloženej ponuky, ktoré tvoria neoddeliteľnú súčasť tejto Zmluvy.
2. Predávajúci sa zaväzuje dodať predmet kúpy v množstve, rozsahu, kvalite a lehote za podmienok dohodnutých v tejto Zmluve, pokiaľ sa Zmluvné strany nedohodnú inak.
3. Kupujúci sa zaväzuje dodaný tovar prevziať a zaplatiť kúpnu cenu. Predávajúci sa zaväzuje previesť vlastníctvo k predmetu kúpy na Kupujúceho.

**Článok III.**

**Dodacie podmienky, termín, miesto**

1. Predávajúci sa za podmienok dohodnutých v tejto Zmluve zaväzuje dodať Kupujúcemu predmet kúpy podľa Prílohy č. 2 Zmluvy vrátane jeho implementácie v mieste dodania tovaru do 20 pracovných dní odo dňa nadobudnutia účinnosti Zmluvy.
2. Predávajúci je povinný predmet kúpy definovaný v čl. II Zmluvy Kupujúcemu dodať v mieste plnenia Zmluvy, ktorým je sídlo Kupujúceho uvedené v záhlaví tejto Zmluvy.
3. Predmet zmluvy sa považuje za dodaný podpísaním protokolu o odovzdaní a prevzatí predmetu kúpy (preberací protokol/dodací list), za účasti poverených zástupcov oboch Zmluvných strán na mieste, ktoré určí Kupujúci.
4. Zodpovedným zástupcom Kupujúceho na prevzatie predmetu kúpy a na podpísanie protokolu o prevzatí je [●], tel.: [●], e-mail: [●].

Zodpovedným zástupcom Predávajúceho na odovzdanie predmetu kúpy a na podpísanie protokolu o odovzdaní je [●], tel.: [●], e-mail: [●].

Preberacie protokoly sa vyhotovia v troch origináloch a budú tvoriť prílohu faktúry (daňového dokladu).

1. V prípade omeškania Predávajúceho s povinnosťou dodať predmet kúpy v termíne v zmysle bodu 1 tohto článku Zmluvy je Kupujúci oprávnený uplatniť si voči Predávajúcemu zmluvnú pokutu vo výške 0,05% z kúpnej ceny nedodaného tovaru za každý aj začatý deň omeškania, pričom právo Kupujúceho na náhradu škody nie je dotknuté.
2. Ak Predávajúci je v omeškaní s dodaním predmetu kúpy o viac ako 30 dní, takéto konanie sa považuje za podstatné porušenie zmluvných podmienok a zakladá právo Kupujúceho odstúpiť od Zmluvy.
3. Kupujúci si vyhradzuje právo odmietnuť prevziať tovar, ak tovar svojimi vlastnosťami, resp. kvalitou, špecifikáciou nezodpovedá tovaru, ktorý Predávajúci deklaroval pri podpise tejto Zmluvy. Kupujúci je oprávnený pri nesplnení špecifikácie podľa Prílohy č. 2 a ceny podľa Prílohy č.1 tejto Zmluvy odmietnuť prevzatie dodávky, až do úplnej nápravy Predávajúcim, o čom musí byť vyhotovený písomný záznam.
4. Vlastnícke právo k predmetu kúpy, prechádza na Kupujúceho dňom jeho protokolárneho odovzdania Kupujúcemu. Týmto okamihom prechádza na Kupujúceho aj nebezpečenstvo škody na predmete kúpy.
5. Kupujúcemu vzniká právo užívať predmet kúpy v súlade s touto Zmluvou dňom podpísania protokolu o odovzdaní a prevzatí predmetu kúpy (preberací protokol/dodací list), ak sa Zmluvné strany výslovne nedohodnú inak.

**Článok IV.**

**Kúpna cena a platobné podmienky**

* 1. Kúpna cena tovaru je stanovená na základe výsledkov postupu zadávania podlimitnej zákazky podľa § 112 ods. 7 písm. b) zákona o verejnom obstarávaní na predmet „Access switche pre MZ SR“, vzájomnou dohodou Zmluvných strán podľa zákona č. 18/1996 Z. z. o cenách v znení neskorších predpisov a jeho vykonávacej vyhlášky Ministerstva financií SR č. 87/1996 v znení neskorších predpisov.

Celková kúpna cena za riadne a včas dodaný tovar a služby súvisiace s dodaním tovaru podľa tejto Zmluvy je:

cena bez DPH : **.................. €**

DPH 20% : **.................. €**

**cena celkom s DPH : .................. €**

(slovom: ........................................................)

Bližšia špecifikácia kúpnej ceny je uvedená v Prílohe č. 1 tejto Zmluvy, ktorá tvorí neoddeliteľnú súčasť tejto Zmluvy (ďalej len ,,kúpna cena“).

* 1. Zmluvné strany spoločne vyhlasujú, že ceny predmetu kúpy sú maximálne a Predávajúci nemá právo ich jednostranne zvyšovať. V kúpnej cene sú zahrnuté všetky náklady spojené s dodaním, implementáciou tovaru v mieste dodania tovaru, vrátane nákladov na dopravu.
	2. Kupujúci neposkytuje preddavky na kúpnu cenu tovaru, ani zálohové platby. Kupujúci je povinný uhradiť kúpnu cenu za tovar podľa tohto článku Zmluvy na základe faktúry vystavenej Predávajúcim bezhotovostným bankovým prevodom na účet Predávajúceho, ktorý je uvedený v záhlaví tejto Zmluvy. Zmluvné strany sa dohodli, že splatnosť faktúry je 30 dní odo dňa jej doručenia na adresu sídla Kupujúceho uvedenú v záhlaví tejto Zmluvy.
	3. Predávajúci je povinný vystaviť faktúru za dodanie tovaru po podpísaní Preberacieho protokolu oboma Zmluvnými stranami. Faktúru Predávajúci doručuje Kupujúcemu prostredníctvom podateľne alebo doporučene.
	4. Za deň úhrady kúpnej ceny, alebo jej časti Predávajúcemu sa považuje deň odpísania finančných prostriedkov z účtu Kupujúceho.
	5. V prípade, že sa v priebehu plnenia Zmluvy z neplatiteľa DPH stane Predávajúci platiteľ DPH a naopak, cena za Predmet Zmluvy sa z tohto dôvodu nebude meniť.
	6. V prípade zmeny výšky sadzby DPH všeobecne záväzným právnym predpisom, bude cena upravená formou písomného dodatku k tejto Zmluve.
	7. Predávajúcemu nevznikne nárok na úhradu akýchkoľvek dodatočných nákladov, ktoré nie sú započítané do ceny predmetu zmluvy. Cena za predmet zmluvy zohľadňuje primerané, preukázateľné náklady Predávajúceho.
	8. V prípade omeškania Kupujúceho so zaplatením ceny podľa tejto Zmluvy, je Predávajúci oprávnený požadovať zaplatenie úrokov z omeškania, ktoré je Predávajúci oprávnený Kupujúcemu účtovať v sadzbe stanovenej všeobecne záväznými právnymi predpismi platnými a účinnými na území Slovenskej republiky v čase vyúčtovania úrokov z omeškania.
	9. Zmluvné strany sa dohodli, že Predávajúci nie je oprávnený postúpiť akékoľvek pohľadávky voči Kupujúcemu vyplývajúce z tejto Zmluvy na tretiu osobu bez predchádzajúceho písomného súhlasu Kupujúceho. Právny úkon, na základe ktorého Predávajúci postúpi svoju pohľadávku voči Kupujúcemu na tretiu osobu bez predchádzajúceho písomného súhlasu Kupujúceho, je podľa § 39 Občianskeho zákonníka neplatný.

**Článok V.**

**Záručné podmienky a zodpovednosť za vady**

1. Zmluvné strany sa dohodli, že záruka na predmet kúpy – záručná doba je v dĺžke 24 mesiacov a začína plynúť odo dňa podpísania protokolu o odovzdaní a prevzatí predmetu kúpy (preberací protokol/dodací list).
2. Zmluvné strany sa dohodli, že počas záručnej doby má Predávajúci povinnosť bezplatne odstrániť vadu (chybu) predmetu kúpy pri oprávnenej reklamácii v lehote do 8 hodín od nahlásenia problému Kupujúcim.
3. Zodpovednosť za vady sa spravuje príslušnými ustanoveniami Obchodného zákonníka.
4. Predávajúci zodpovedá za vady, ktoré má predmet kúpy v okamihu, keď prechádza nebezpečenstvo škody na tovare na Kupujúceho, aj keď sa vada stane zjavnou až po tomto čase. Predávajúci zodpovedá taktiež za akúkoľvek vadu, ktorá vznikne po uvedenej dobe, ak je spôsobená porušením povinností Predávajúceho podľa tejto Zmluvy.
5. Spôsob reklamácie vád tovaru bude prebiehať písomne prostredníctvom elektronickej pošty.
6. V prípade, že Predávajúci vady v lehote podľa bodu 2. tohto článku neodstráni, má Kupujúci oprávnenie odstrániť vadu sám alebo prostredníctvom tretích osôb na náklady Predávajúceho. Tým nie je dotknuté právo Kupujúceho na náhradu škody.
7. Záručná doba sa predlžuje o dobu, počas ktorej bol predmet kúpy v oprave.
8. Záručná oprava sa vykonáva bez nároku na úhradu akýchkoľvek súvisiacich nákladov Predávajúceho ako sú napr. dopravné náklady, výmena komponentov alebo iných častí predmetu kúpy.

**Článok VI.**

**Doba trvania a zánik zmluvy**

1. Táto Zmluva sa uzatvára na dobu určitú a zaniká úplným splnením práv a povinností vyplývajúcich z tejto Zmluvy obom Zmluvným stranám.
2. Zmluvu je možné ukončiť okrem dôvodov upravených vo všeobecných záväzných predpisoch aj písomnou dohodou Zmluvných strán alebo písomným odstúpením od Zmluvy niektorou Zmluvnou stranou.
3. V prípade zániku Zmluvy dohodou Zmluvných strán, táto zaniká dňom uvedeným v tejto dohode. V dohode sa upravia aj vzájomné nároky Zmluvných strán vzniknuté z plnenia zmluvných povinností alebo z ich porušenia ku dňu zániku Zmluvy dohodou.
4. Ak Predávajúci koná v rozpore s touto Zmluvou, súťažnými podkladmi, právnymi predpismi a na písomnú výzvu Kupujúceho toto konanie a jeho následky v určenej lehote neodstráni, je Kupujúci oprávnený od Zmluvy odstúpiť, pričom nastávajú účinky odstúpenia od zmluvy v zmysle § 349 a § 351 ObZ. Predchádzajúca písomná výzva Kupujúceho nie je potrebná v prípade odstúpenia od Zmluvy zo strany Kupujúceho podľa bodu 5 tohto článku Zmluvy.
5. Kupujúci si vyhradzuje právo odstúpenia od Zmluvy aj bez predchádzajúcej písomnej výzvy, ak Predávajúci dodá tovar, ktorý nezodpovedá množstvu, akosti a kvalite dohodnutého v tejto Zmluve a v súťažných podkladoch. Kupujúci je oprávnený od Zmluvy odstúpiť aj v prípade, ak Predávajúci nedodá tovar žiadaného množstva v lehote podľa článku III bodu 1 tejto Zmluvy.
6. Odstúpenie od Zmluvy musí mať písomnú formu a musí byť druhej Zmluvnej strane doručené. Účinky odstúpenia nastávajú dňom doručenia odstúpenia druhej Zmluvnej strane.
7. Za deň doručenia sa považuje deň prevzatia písomnosti. V prípade, ak adresát odmietne písomnosť prevziať, za deň doručenia sa považuje deň odmietnutia prevzatia písomnosti. V prípade, ak si adresát neprevezme písomnosť v úložnej lehote na pošte, za deň doručenia sa považuje posledný deň úložnej doby na pošte. V prípade, ak sa písomnosť vráti odosielateľovi s označením pošty adresát neznámy alebo adresát sa odsťahoval alebo s inou poznámkou podobného významu, za deň doručenia sa považuje deň vrátenia zásielky odosielateľovi.

**Článok VII.**

**Subdodávatelia**

1. V Prílohe č. 3 tejto Zmluvy sa nachádza zoznam všetkých subdodávateľov (identifikačné údaje a predmet subdodávky) a údaje o osobe oprávnenej konať za každého subdodávateľa v rozsahu meno a priezvisko, adresa pobytu, dátum narodenia. Až do splnenia tejto Zmluvy je Predávajúci povinný oznámiť Kupujúcemu akúkoľvek zmenu údajov o subdodávateľovi.
2. Predávajúci je oprávnený kedykoľvek počas trvania tejto Zmluvy vymeniť ktoréhokoľvek subdodávateľa, a to za predpokladu, že nový subdodávateľ disponuje oprávnením na príslušné plnenie Zmluvy podľa § 32 ods. 1 písm. e) zákona o verejnom obstarávaní , ako aj spĺňa povinnosť zápisu do registra partnerov verejného sektora, ak zákon pre takéhoto subdodávateľa tento zápis vyžaduje. Najneskôr 7 dní pred prijatím subdodávky od nového subdodávateľa, alebo od uzavretia zmluvné vzťahu s novým subdodávateľom (podľa toho ktorá udalosť nastane skôr, je Predávajúci povinný oznámiť Kupujúcemu (identifikačné) údaje o novom subdodávateľovi a o osobe oprávnenej konať za nového subdodávateľa v rozsahu meno a priezvisko, adresa pobytu, dátum narodenia a zároveň predložiť Kupujúcemu doklad preukazujúci, že nový subdodávateľ spĺňa podmienku účasti osobného postavenia podľa § 32 ods. 1 písm. e) zákona o verejnom obstarávaní pre daný predmet subdodávky. Až do splnenia tejto Zmluvy je Predávajúci povinný oznámiť Kupujúcemu akúkoľvek zmenu údajov o novom subdodávateľovi.
3. Povinnosti uvedené v bodoch 1. a 2. tohto článku Zmluvy nie je Predávajúci povinný plniť v prípade subdodávateľov, ktorí mu dodávajú tovary.
4. V prípade porušenia ktorejkoľvek z povinností týkajúcej sa subdodávateľov alebo ich zmeny má Kupujúci právo odstúpiť od Zmluvy a má nárok na zmluvnú pokutu vo výške 5% zo zmluvnej ceny, za každé porušenie ktorejkoľvek z vyššie uvedených povinností, a to aj opakovane.

**Článok VIII.**

**Protikorupčná doložka**

1. Zmluvné strany, ktoré sa výhradne pre účely tohto článku budú ďalej označovať ako „ministerstvo“ (Kupujúci) a „partner ministerstva“ (Predávajúci) sa zaväzujú v rámci zmluvného vzťahu založeného touto Zmluvou dodržiavať a presadzovať platné právne normy zakazujúce korupciu.
2. Zmluvné strany sa zaväzujú a súhlasia s tým, že v prípade, ak konanie partnera ministerstva, či už priame alebo cez sprostredkovateľa, vo svoj prospech alebo v prospech iného, vzbudzuje dôvodné podozrenie, že ide alebo by mohlo ísť o korupciu, takéto konanie je podstatným porušením tejto Zmluvy a súčasne dôvodom na okamžité odstúpenie ministerstva od Zmluvy, pričom partner ministerstva je povinný nahradiť ministerstvu všetku škodu, ktorá mu v dôsledku takéhoto konania alebo v súvislosti s odstúpením od Zmluvy vznikla.

**Článok IX.**

**Záverečné ustanovenia**

1. Zmluva sa vyhotovuje v 4 (štyroch) rovnopisoch, pričom 3 (tri) rovnopisy sú určené pre Kupujúceho a 1 (jeden) rovnopis pre Predávajúceho.
2. Zmena tejto Zmluvy je možná len písomnou dohodou oboch Zmluvných strán, vo forme riadne očíslovaných písomných dodatkov.
3. Zmluva nadobúda platnosť dňom jej podpisu Zmluvnými stranami a účinnosť deň nasledujúci po dni jej zverejnenia v centrálnom registri zmlúv. Táto Zmluva podlieha povinnému zverejneniu v zmysle ustanovenia § 5a ods. 1 zákona č. 211/2000 Z. z. o slobodnom prístupe k informáciám a o zmene a doplnení niektorých zákonov v znení neskorších predpisov a zákona č. 546/2010 Z. z. ktorým sa dopĺňa zákon č. 40/1964 Zb. Občiansky zákonník v znení neskorších predpisov a ktorým sa menia a dopĺňajú niektoré zákony.
4. Ak by niektoré z ustanovení tejto Zmluvy bolo neplatné, alebo by sa takým stalo neskôr, nie je tým dotknutá platnosť ostatných jej ustanovení. V takom prípade Zmluvné strany dohodnú náhradnú úpravu, ktorá najviac zodpovedá cieľu sledovanému neplatným ustanovením.
5. Právne vzťahy založené touto Zmluvou, ak ich Zmluva výslovne neupravuje, sa riadia príslušnými ustanoveniami Obchodného zákonníka a ostatnými všeobecne záväznými právnymi predpismi platnými v SR.
6. Zmluvné strany vyhlasujú, že si Zmluvu prečítali, s jej obsahom sa riadne a podrobne oboznámili, pričom všetky ustanovenia Zmluvy sú im zrozumiteľné a dostatočne určitým spôsobom vyjadrujú slobodnú a vážnu vôľu Zmluvných strán, ktorá nebola prejavená ani v tiesni ani za nápadne nevýhodných podmienok, a že sú oprávnení s predmetom Zmluvy nakladať a ich spôsobilosť nie je ničím obmedzená, čo Zmluvné strany nižšie potvrdzujú svojimi podpismi.
7. Záväznou a neoddeliteľnou súčasťou Zmluvy vo forme príloh sú:

Príloha č. 1: Cenová ponuka Predávajúceho ako uchádzača vo verejnom obstarávaní

Príloha č. 2: Opis predmetu zákazky a vlastný návrh plnenia predmetu zákazky Predávajúceho

Príloha č. 3: Zoznam subdodávateľov

|  |  |  |
| --- | --- | --- |
|  V Bratislave, dňa ....................... |  | V ................., dňa ............................ |
| Za Kupujúceho: |  | Za Predávajúceho: |
| MUDr. Vladimír Lengvarský, MPH. minister |  |  |

Príloha č. 1  Zmluvy

**Štruktúrovaný rozpočet ceny predmetu zákazky**

**Technická špecifikácia a štruktúrovaný rozpočet ceny predmetu zákazky:**

|  |  |  |  |  |
| --- | --- | --- | --- | --- |
| **P.č.** | **Položka** | **MN** | **M.J.** | **Uchádzač:** |
| Názov:Sídlo:IČO:DIČ:IČ pre DPH: |
| **Jednotková cena v EUR bez DPH**  | **Jednotková cena v EUR s DPH** | **Cena spolu v EUR s DPH** |
| 1. | Distribučný prepínač 24 portový 1/10/25G Ethernet | 1 | ks |  |  |  |
| 2. | Prístupový prepínač 48 portový PoE, modulárny | 4 | ks |  |  |  |
| 3. | Optický transceiver modul kompatibilný s prepínačmi 40GBASE-SR4 QSFP+ 850nm 150m DOM MTP/MPO-12 MMF s minimálnym dosahom 150m | 8 | ks |  |  |  |
| 4. | Transceiver modul kompatibilný s prepínačmi 10GBASE-SR SFP+ 850nm 300m DOM Duplex LC MMF  | 64 | ks |  |  |  |
| 5. | Transceiver modul kompatibilný s prepínačmi10GBASE-T SFP+ Copper RJ-45 30m  | 8 | ks |  |  |  |
| 6. | Optický kábel MTP®-12 (Female) to MTP®-12 (Female) OM4 Multimode Elite Trunk, 12 vlákien, Type B, Plenum (OFNP), 10 metrov | 4 | ks |  |  |  |
| 7. | Optický prepojovací kábel LC UPC na LC UPC Duplex OM4 Multimode PVC (OFNR) 2.0mm, 7 metrov | 36 | ks |  |  |  |
| 8. | Optický prepojovací kábel LC UPC na LC UPC Duplex OM4 Multimode PVC (OFNR) 2.0mm, 3 metre | 8 | ks |  |  |  |
| 9. | Predplatné pre existujúci prepínač Cisco C9500-24Y4C-E umožňujúce upgrade DNA Essentials na DNA Advantage funkcionalitu na 3 roky. | 1 | ks |  |  |  |
| 10. | Implementačné práce | 1 | celok |  |  |  |
|  |  |
|  | **Spolu bez DPH** |  |
|  | **DPH 20 %** |  |
|  | **Spolu vrátane DPH** |  |

Príloha č. 2 Zmluvy

**Opis predmetu zákazky**

**Distribučný prepínač 24 portový 1/10/25G Ethernet**

|  |  |  |
| --- | --- | --- |
| **Parameter** | **Minimálna požiadavka** | **Vlastný návrh plnenia predmetu zákazky**  |
| Zariadenie | Distribučný 24 portový prepínač s podporou kontajnerizácie, jazyka Python, virtualizácie prepínača s riadením viacerých prepínačov ako jedneho logického prepínača  |  |
| CPU | Intel kompatibilný |  |
| Napájacie zdroje | 1 + 1 voliteľný |  |
| Prepínacia kapacita | 2 Tbps full duplex |  |
| Forwarding rate | 1 Bpps |  |
| Počet MAC adries | 82 000 |  |
| RAM | 16GB |  |
| FLASH | 16GB |  |
| Počet multicast ipv4 a ipv6 skupín | 32000 |  |
| Počet smerovacích záznamov pre IPv4 a IPv6 priamych + nepriamych | 212 000 |  |
| Počet bezpečnostných ACL  | 27000 |  |
| Hustota portov | 24x 1/10/25G Gigabit Ethernet + 4x 40/100G Uplink |  |
| Predplatné funkcionalít a služieb | 3 roky  |  |
| Podporované základné funkcionality a protokoly | Layer 2, Routed Access (RIP, EIGRP Stub, OSPF – až 1000 routes),PBR, PIM Stub Multicast (až 32000 routes)), PVLAN, VRRP, PBR, CDP, QoS, FHS, 802.1x, Macsec-128, CoPP, SXP, IP SLA Responder, SSO |  |
| Podporované rozšírené funkcionality a protokoly | BGP, EIGRP, HSRP, IS-IS, BSR, MSDP, PIM SM, PIM SSM PIM-BIDIR\*, IP SLA, OSPF |  |
| Podpora automatizačných nástrojov | Netconf, Restconf, gRPC, YANG, PnP Agent, ZTP/Open PnP, GuestShell (On-Box Python) |  |
| Vysoká dostupnosť | NSF, GIR, ISSU/EFSU, virtuálne stohovanie |  |
| Požiadavky na telemetriu a viditeľnosť | ERSPAN, AVC (NBAR2), App Hosting (in Containers/VMs), Wireshark, vzorkovaný NetFlow, SPAN, RSPAN, model-driven telemetria |  |
| Šifrovanie | MACsec-256 |  |
| Podpora | Servisná podpora od výrobcu s výmenou zariadenia v prípade poruchy nasledovný pracovný deň a softvérovými aktualizáciami na obdobie 3 roky v režime 8x5xNBD, vrátane podpory prepojenia prepínača s riešeniami dodávateľov tretích strán. |  |
| Počet kusov | 1 |  |

**Prístupový prepínač 48 portový PoE, modulárny**

|  |  |  |
| --- | --- | --- |
| **Parameter** | **Minimálna požiadavka** | **Vlastný návrh plnenia predmetu zákazky**  |
| Zariadenie | Prístupový 48 portový prepínač s podporou kontajnerizácie s jazyka Python |  |
| CPU | Intel kompatibilný |  |
| Napájacie zdroje | 1 + 1 voliteľný s priloženým stohovacím káblom pre napájanie |  |
| Prepínacia kapacita non-stack/stack | 256 Gbps / 736Gbps |  |
| Forwarding rate | 190 Mpps / 547 Mpps |  |
| Počet MAC adries | 32 000 |  |
| RAM | 8GB |  |
| FLASH | 16GB |  |
| Počet multicast ipv4 a ipv6 skupín | 8000 |  |
| Počet smerovacích záznamov pre IPv4 a IPv6 priamych + nepriamych | 212 000 |  |
| Počet bezpečnostných a QOS ACL  | 5120 |  |
| Hustota portov | 48x 10/100/1000 Gigabit Ethernet s podporou PoE+ a POE bankou 437W rozšíriteľnou na 1152W, modulárny sieťový modul osadený 8x 10GE SFP+ portami |  |
| Predplatné funkcionalít a služieb | 3 roky  |  |
| Podporované základné funkcionality a protokoly | Layer 2, Routed Access (RIP, EIGRP Stub, OSPF - 1000 smerovacích záznamov), PBR, PIM Stub Multicast (1000 smerovacích záznamov)), PVLAN, VRRP, PBR, CDP, QoS, FHS, 802.1X, MACsec-128, CoPP, SXP, IP SLA Responder, SSO |  |
| Podpora automatizačných nástrojov | Netconf, Restconf, gRPC, YANG, PnP Agent, ZTP/Open PnP, GuestShell (On-Box Python) |  |
| Vysoká dostupnosť | NSF, GIR, ISSU/EFSU, virtuálne stohovanie |  |
| Požiadavky na telemetriu a viditeľnosť | vzorkovaný NetFlow, SPAN, RSPAN |  |
| Šifrovanie | MACsec-128 |  |
| Podpora | Servisná podpora od výrobcu s výmenou zariadenia v prípade poruchy nasledovný pracovný deň a softvérovými aktualizáciami na obdobie 3 roky v režime 8x5xNBD, vrátane podpory prepojenia prepínača s riešeniami dodávateľov tretích strán. |  |
| Počet kusov | 4 |  |

**Príslušenstvo**

|  |  |  |
| --- | --- | --- |
| **Popis** | **Počet kusov** | **Vlastný návrh plnenia predmetu zákazky**  |
| Optický transceiver modul kompatibilný s prepínačmi 40GBASE-SR4 QSFP+ 850nm 150m DOM MTP/MPO-12 MMF s minimálnym dosahom 150m | 8 |  |
| Transceiver modul kompatibilný s prepínačmi 10GBASE-SR SFP+ 850nm 300m DOM Duplex LC MMF  | 64 |  |
| Transceiver modul kompatibilný s prepínačmi10GBASE-T SFP+ Copper RJ-45 30m  | 8 |  |
| Optický kábel MTP®-12 (Female) to MTP®-12 (Female) OM4 Multimode Elite Trunk, 12 vlákien, Type B, Plenum (OFNP), 10 metrov | 4 |  |
| Optický prepojovací kábel LC UPC na LC UPC Duplex OM4 Multimode PVC (OFNR) 2.0mm, 7 metrov | 36 |  |
| Optický prepojovací kábel LC UPC na LC UPC Duplex OM4 Multimode PVC (OFNR) 2.0mm, 3 metre | 8 |  |
| Predplatné pre existujúci prepínač Cisco C9500-24Y4C-E umožňujúce upgrade DNA Essentials na DNA Advantage funkcionalitu na 3 roky. | 1 |  |

**Implementačné práce**

* Upgrade licencie na existujúcom prepínači
* Výmena starých prepínačov
* Inštalácia a konfigurácia prepínačov
* Dizajn a architektúra novej prístupovej siete
* Migrácia klientov
* Zabezpečenie
* Monitoring
* Testovanie
* Dokumentácia

Príloha č. 3 Zmluvy

**Zoznam subdodávateľov**